కోదాటి రాజమల్లు

కోదాటి రాజమల్లు తెలంగాణ రాష్ట్రానికి చెందిన రాజకీయ నాయకుడు. ఆయన ఒకసారి పెద్దపల్లి ఎంపీగా , నాలుగుసార్లు చెన్నూర్ ఎమ్మెల్యేగా పని చేశాడు.

జననం, విద్యాభాస్యం
కోదాటి రాజమల్లు 24 జూన్ 1924లో తెలంగాణ రాష్ట్రం, కరీంనగర్ జిల్లా, పెద్దపల్లి, అలిపురం గ్రామంలో కోదాటి రాజయ్య, రాజవ్వ దంపతులకు జన్మించాడు. ఆయన ఉస్మానియా యూనివర్సిటీ నుండి గ్రాడ్యుయేషన్ పూర్తి చేశాడు.

రాజకీయ జీవితం
కోదాటి రాజమల్లు 1952లో సోషలిస్టు పార్టీ ద్వారా రాజకీయాల్లోకి వచ్చి 1952లో జరిగిన అసెంబ్లీ ఎన్నికల్లో చెన్నూర్‌ నియోజకవర్గం నుంచి పోటీ చేసి ఎమ్మెల్యేగా ఎన్నికయ్యాడు.  ఆయన 1960లో కాంగ్రెస్ పార్టీలో చేరి 1962, 1967, 1972 అసెంబ్లీ ఎన్నికల్లో చెన్నూర్‌ నియోజకవర్గం నుంచి కాంగ్రెస్ అభ్యర్థిగా పోటీ చేసి ఎమ్మెల్యేగా గెలిచాడు. ఆయన  రాష్ట్ర ఆరోగ్య శాఖ మంత్రిగా కూడా పని చేశాడు. కోదాటి రాజమల్లు 1980లో జరిగిన పార్లమెంట్ ఎన్నికల్లో పెద్దపల్లి నియోజకవర్గం నుండి పోటీ చేసి ఎంపీగా గెలిచాడు.

మూలాలు

వర్గం:1924 జననాలు
వర్గం:కరీంనగర్ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:కరీంనగర్ జిల్లా నుండి ఎన్నికైన శాసన సభ్యులు
వర్గం:కరీంనగర్ జిల్లా రాజకీయ నాయకులు